钦定古今图书集成/明伦汇编/闺媛典/第046卷 > 耶律术者妻萧氏
## 钦定古今图书集成/明伦汇编/闺媛典/第046卷 > 耶律术者妻萧氏

按《辽史列女传》：“耶律术者妻萧氏，小字讹里，本国舅
孛堇之女，性端悫，有容色，自幼与他女异。年十八归
术者，谨裕贞婉，娣姒推尊之。及居术者丧，极哀毁。既
葬，谓所亲曰：‘夫妇之道，如阴阳表里，无阳则阴不能
立，无表则里无所附。妾今不幸失所，天且生必有死理之自然。术者早岁登朝，有才不寿，天祸妾身，罹此
酷罚，复何依恃？傥死者可见则从，不可见则当与俱’。”
侍婢慰勉，竟无回意，自刃而卒。〈萧氏按盛京通志作叶氏〉